Үзмэрийн нэр: 12-р хороолол. Бүтээлч нь С.Рэнцэн, бүтээсэн он: 1973 он, хэмжээ нь урт 150см, өргөн 80см. Материал нь даавуу, гуашаас бүрдэнэ. Уг зурганд 12-р хорооллыг дүрслэн харуулсан бөгөөд Улаанбаатар хотыг хөгжүүлэх хоёдугаар ерөнхий төлөвлөгөөний дагуу 1961-1976 оны хооронд нийслэл хотод хэд хэдэн орон сууцны хороолол барьж ашиглалтанд оруулсны нэг нь 12-р хороолол байв. Тус хороолол 1964 онд баригдаж эхэлжээ. 1968 онд тус хороололд “Сансар” нэртэй 14 мянган хүнд үйлчлэх хүчин чадалтай худалдаа үйлчилгээний төвийг нээснээс үүдэн тус хорооллыг “Сансар” нэрээр нь илүү олон хүн мэддэг билээ. Мөн энэхүү хороолол нь Улаанбаатар хотын анхны цахилгаан шаттай хороолол юм. 12-р хороолол нь Улаанбаатар хотын хүн амыг орон сууцаар хангахад чухал үүрэг гүйцэтгэсэн билээ.
